

V súlade so zákonom 136/2023, ktorým sa mení a dopĺňa zákon 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov, ďalej so zákonom 182/2023, ktorým sa mení a dopĺňa zákon 245/2008 Z. z. o výchove a vzdelávaní (školský zákon) a o zmene a doplnení niektorých predpisov a podľa Vyhlášky č. 173/2023 o kvalifikačných predpokladoch pedagogických zamestnancov a odborných zamestnancov

**vyhlasuje**

 **PRACOVNÚ PONUKU**

 **na obsadenie pracovného miesta**

 jedného pedagogického zamestnanca v kategórii **pedagogický asistent**

**Výberové konanie sa uskutoční dňa 21. 12. 2023 o 09.00 hod. v priestoroch Obecného úradu , Gerlachovská č. 52, 060 01 Malý Slavkov*.***

Záujemcovia o pracovnú pozíciu môžu Žiadosť o prijatie do zamestnania doručiť: osobne, alebo zaslať poštou na adresu Obec Malý Slavkov, Gerlachovská č. 52, 060 01 Malý Slavkov.

**Uzávierka na predkladanie žiadostí o prijatie do zamestnania je 19. 12. 2023** do 15:30 hod.

Záujemcovia, ktorých žiadosti na pracovný pohovor budú doručené po termíne uzávierky, nebudú zaradení a pozvaní na pracovný pohovor.

**Zoznam požadovaných dokladov k žiadosti o prijatie do zamestnania:**

* písomná žiadosť o prijatie do zamestnania na pracovnú pozíciu,
* profesijný životopis uchádzača v štruktúrovanej podobe Europass,
* motivačný list
* úradne osvedčená fotokópia dokladu o najvyššom dosiahnutom požadovanom vzdelaní,
* prípadne aktuálne potvrdenie školy o štúdiu alebo potvrdenie o požadovanej praxi (ak je relevantné),
* prípadne Protokol o absolvovaní Adaptačného vzdelávania
* lekárske potvrdenie o telesnej a duševnej spôsobilosti vo vzťahu k druhu práce
* čestné vyhlásenie o spôsobilosti na právne úkony v plnom rozsahu
* súhlas so spracovaním osobných údajov

**Pracovný pomer:** na dobu určitú od 08. 01. 2024 do 31. 08 .2024

**Pracovný úväzok:** 100% úväzok, t.j. 37.5 hod/ týždenne.

**Plat pre pedagogických zamestnancov:** podľa platnej tarify pedagogických a odborných zamestnancov.

**Minimálne požadované vzdelanie pre pozíciu pedagogického asistenta**

* minimálne úplné stredné všeobecné vzdelanie (vyššie sekundárne) so začatím externého štúdia pomaturitného vzdelávania (SPgŠ v odbore Učiteľstvo pre MŠ) alebo externého štúdia vysokoškolského vzdelávania I. stupňa (v odbore Predškolská elementárna pedagogika) - ukončená do dvoch rokov od nástupu do PP
* stredné pedagogické vzdelanie v odbore Učiteľstvo pre MŠ - ukončené maturitnou skúškou
* vysokoškolské vzdelanie I. stupňa v odbore Predškolská a elementárna pedagogika - ukončené štátnou skúškou dosiahnutím titulu „Bc“.

**Kompetencie:**

* vytrvalosť, zodpovednosť, flexibilita, disciplinovanosť, schopnosť pracovať v tíme, schopnosť riešiť konflikty, kreativita, empatia, schopnosť sebareflexie, kladný vzťah k práci s deťmi, aktívny postoj k rozvíjaniu ďalších pedagogických a odborných kompetencií.

**Na pracovný pohovor budú pozvaní všetci záujemcovia, ktorí spĺňajú kvalifikačné predpoklady na danú pozíciu.**